**Διεθνής διάκριση για την Αναπληρώτρια Καθηγήτρια του Τμήματος Θεατρικών Σπουδών του ΕΚΠΑ, Άννα Καρακατσούλη**

Στην Άννα Καρακατσούλη

απονέμεται το Διεθνές Βραβείο Αριστείας του

*The International Journal of the Book*, τόμος 16

Το Ερευνητικό Δίκτυο για τα Βιβλία, τις Εκδόσεις και τις Βιβλιοθήκες [Books, Publishing & Libraries Research Network] βρίσκεται στην ευχάριστη θέση να ανακοινώσει την απονομή του Διεθνούς Βραβείου Αριστείας [International Award for Excellence] για τον 16ο τόμο του *The International Journal of the Book* στο “Could the Digital Option Work for a Book Market under Stress? The Case of Greek Publishers” [«Μπορεί η ψηφιακή τεχνολογία να βοηθήσει μια αγορά βιβλίου σε κρίση; Η ελληνική περίπτωση»] της Άννας Καρακατσούλη, Αναπληρώτριας Καθηγήτριας του Τμήματος Θεατρικών Σπουδών του Εθνικού και Καποδιστριακού Πανεπιστημίου Αθηνών. Το άρθρο αυτό επελέγη μεταξύ των υψηλότερων σε κατάταξη άρθρων που προέκυψαν από τη διαδικασία επιστημονικής αξιολόγησης (peer-review process) και σύμφωνα με τα κριτήρια που περιγράφονται στις οδηγίες προς τους κριτές.

Το *The International Journal of the Book* διερευνά την ιστορία, την παράδοση και το μέλλον των βιβλίων, των εκδόσεων και των βιβλιοθηκών. Ιδρύθηκε το 2003 και συμμετέχει στην κατάταξη των China National Knowledge Infrastructure (CNKI Scholar), Genamics Journal Seek, Humanities International Seek, Humanities International Index (EBSCO), Humanities International Complete (EBSCO), Humanities Source (EBSCO), Humanities Source International (EBSCO),Literary Reference Center Plus (EBSCO), Modern Language Association, Scopus, The Australian Research Council (ERA), και Ulrich’s Periodicals Directory. Για περισσότερες πληροφορίες, βλ. <http://booksandpublishing.com/journal>.

<https://booksandpublishing.com/journal/awards?fbclid=IwAR34NHcMWDXsskzFarB4H4V6nCRuC3cJ4JgZtc4efL7th0ywrwuDGOmL3kU#block-2>